CELEX: 62015TN0433
Language: el
Date: 2015-07-27 00:00:00
Title: Υπόθεση T-433/15: Αγωγή της 27ης Ιουλίου 2015 – Bank Saderat κατά Συμβουλίου

28.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 320/40
            
         Αγωγή της 27ης Ιουλίου 2015 – Bank Saderat κατά Συμβουλίου
   (Υπόθεση T-433/15)
   (2015/C 320/58)
   Γλώσσα διαδικασίας: η αγγλική
   
      Διάδικοι
   
   
      Ενάγουσα: Bank Saderat plc (Λονδίνο, Ηνωμένο Βασίλειο) (εκπρόσωποι: S. Jeffrey, S. Ashley και A. Irvine, Solicitors, M.-E. Δημητρίου και R. Blakeley, Barristers)
   
      Εναγόμενο: Συμβούλιο της Ευρωπαϊκής Ένωσης
   
      Αιτήματα
   
   Η ενάγουσα ζητεί από το Γενικό Δικαστήριο:
   
               —
            
            
               να υποχρεώσει το Συμβούλιο να της καταβάλει τα ακόλουθα ποσά:
               
                           —
                        
                        
                           8 8 9 06  191 ευρώ ως αποζημίωση για την υλική ζημία που έχει υποστεί έως την ημερομηνία ασκήσεως της υπό κρίση αγωγής,
                        
                     
                           —
                        
                        
                           8 7 13  285 ευρώ ως τόκους επί του ποσού το οποίο αναφέρεται αμέσως ανωτέρω, πλέον ημερήσιου τόκου ύψους 10  377 ευρώ έως την ημερομηνία εκδόσεως αποφάσεως, επικουρικώς με το βασικό επιτόκιο αναχρηματοδοτήσεως της Ευρωπαϊκής Κεντρικής Τράπεζας προσαυξημένο κατά 2 % ετησίως έως την ημερομηνία εκδόσεως αποφάσεως, επικουρικώς με το επιτόκιο και για τη διάρκεια που το Γενικό Δικαστήριο θα κρίνει προσήκοντα,
                        
                     
                           —
                        
                        
                           ημερήσια αποζημίωση ύψους 54  716 ευρώ λόγω της υλικής ζημίας που θα έχει υποστεί η ενάγουσα από την ημερομηνία ασκήσεως της υπό κρίση αγωγής έως την περάτωση της εξετάσεώς της,
                        
                     
                           —
                        
                        
                           τόκους επί του συνολικού ποσού υπολογιζομένου βάσει όσων αναφέρονται στην τρίτη ως άνω περίπτωση, με ετήσιο επιτόκιο ύψους 4,2601 % έως την ημερομηνία εκδόσεως αποφάσεως, επικουρικώς με το βασικό επιτόκιο αναχρηματοδοτήσεως της Ευρωπαϊκής Κεντρικής Τράπεζας, προσαυξημένο κατά 2 % ετησίως μέχρι την ημερομηνία εκδόσεως αποφάσεως, επικουρικώς με το επιτόκιο και για τη διάρκεια που το Γενικό Δικαστήριο θα κρίνει προσήκοντα,
                        
                     
                           —
                        
                        
                           3 2 9 64  320 ευρώ ως αποζημίωση για την υλική ζημία της ενάγουσας από την ημερομηνία περατώσεως της εξετάσεως της αγωγής,
                        
                     
                           —
                        
                        
                           1 0 00  000 ευρώ ως χρηματική ικανοποίηση για την ηθική βλάβη της ενάγουσας,
                        
                     
                           —
                        
                        
                           τόκους μετά την έκδοση της αποφάσεως επί των ποσών τα οποία αναφέρονται στις έξι ως άνω περιπτώσεις, με ετήσιο επιτόκιο ύψους 4,2601 % έως την ημερομηνία καταβολής, επικουρικώς με το κύριο επιτόκιο αναχρηματοδοτήσεως της Ευρωπαϊκής Κεντρικής Τράπεζας προσαυξημένο κατά 2 % ετησίως έως την ημερομηνία καταβολής, επικουρικώς με το επιτόκιο και για τη διάρκεια που το Γενικό Δικαστήριο θα κρίνει προσήκοντα,
                        
                     
                           —
                        
                        
                           τα δικαστικά έξοδα στα οποία υποβλήθηκε η Τράπεζα για την παρούσα προσφυγή,
                        
                     
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Η ενάγουσα υποστηρίζει ότι η επιβολή από το Συμβούλιο της Ευρωπαϊκής Ένωσης περιοριστικών μέτρων εις βάρος της αποτελεί κατάφωρη παράβαση των υποχρεώσεων οποίες αποσκοπούν στο να της παράσχουν δικαιώματα και, επομένως, υφίσταται εξωσυμβατική ευθύνη της Ευρωπαϊκής Ένωσης.
   Κατά την ενάγουσα, η παράβαση αυτή υπήρξε η άμεση αιτία της σημαντικής υλικής ζημίας και ηθικής βλάβης που υπέστη, για την οποία δικαιούται αποκατάσταση.